Babtų tiltas per Gynią

Apie automagistralės tiltą per Nevėžį žr. Babtų tiltas

Babtų tiltas per Gynią – kelių tiltas automagistralėje  prie Babtų miestelio, Kauno rajone, nutiestas per Nevėžio intaką Gynią, jos žemupyje. Šalia tilto, Kauno pusėje stovi lankytino objekto rodyklė „Žydų holokausto vieta“, Klaipėdos pusėje – automagistralės užbaigimo atminimo akmuo „Kaunas–Klaipėda 1987“, įrengta atokvėpio aikštelė.Babtų tiltas per Gynią žemėlapyje maps.lt Tilto prieigos pažymėtos įspėjamaisiais kelio ženklais apie laukinių gyvūnų pavojų (abipus tilto auga miškas).

1939 m. užbaigtos Žemaičių plento statybos. Tuo metu nuo Babtų kryžkelės iki Gynios tilto paplentė buvo apsodinta vaismedžiais, daugiausia obelimis. Medžiai jau buvo ūgtelėję, vedė vaisius. Tai buvo pirmas Lietuvoje mėginimas paplentėmis sodinti vaismedžius. Naujas tiltas per Gynią buvo gelžbetoninės rėminės konstrukcijos, jo statyba kainavo daugiau kaip 30  tūkst. Lt. Tuoj už tilto prie Babtų ąžuolų šilo keliui tiesti buvo padaryta apie 12 m gylio iškasa, pasižymėjusi ypatingo kietumo moliu, kurį teko sprogdinti.Prieš 85-erius metus iškilmingai atidarytas Žemaičių plentas ebus.lt 2024-07-09

Autostrada Kaunas-Klaipėda pradėta tiesti 1971 m. Šiuolaikinį tiltą 1975 m. pastatė Kauno tiltų statybos valdyba Nr. 1. Transporto statinį sudaro du vienodos konstrukcijos tiltai abipus skiriamosios juostos, skirti priešingų krypčių eismui. Kairioji ir dešinioji pusės pastatytos tais pačiais metais.Henrikas Kebeikis. Tiltas per Gynią kelio Vilnius-Kaunas-Klaipėda 120,97 km genealogy.lt p. 361, 362  Tiltas sijinis, karpytasis, trijų tarpatramių (14,10+14,10+14,10), 50 m ilgio. Į vieną perdangą sudėta po aštuonias tėjinio skerspjūvio sijas. Važiuojamosios juostos danga 11,85 m pločio. Šalitilčiai - surenkamieji, 1,65 m pločio, apriboti metaliniais 0,70 m aukščio atitvarais. 

Tilto abiejose pusėse taurai - gelžbetoninės, 1,30 m skersmens kolonos, viršuje apjungtos monolitiniu rygeliu. Atramas sudaro po dvi kolonas. Ramtai - užpiltiniai, poliniai, vienaeiliai. Poliai apjungti dviem stačiakampio skerspjūvio rygeliais (0,40 x 0,90 m). Į vieną rygelį atremtos pirma - penkta sijos, kitas rygelis yra po šešta - aštunta sijomis.

 Šaltiniai 

 Nuorodos 

 Babtų seniūnija. Istorija
 Lietuva senose fotografijose. Žemaičių plento Gynios tiltas prie Babtų, pastatytas 1936 m. facebook.com

Kategorija:Babtai
Kategorija:Kauno rajono tiltai
Kategorija:Lietuvos sijiniai tiltai
Kategorija:Magistralinis kelias A1 (Lietuva)